
· 2021eko martxoaren 17ko 2021/001037 Alkatetza Dekretuaren laburpena: 
«Kirolak: kirol-ekitaldi puntualak egitea» diru-laguntzarako 2021eko deialdia (Kultura-politika eta Euskara Arloa).

· Diru-laguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Deialdi honetako diru-laguntzen onuradunak.

Kirol elkarte eta klubei, Basauriko Udalaren Elkarteen Erregistroan izena emandako erakundeei, edota udalerriko biztanleei zuzendutako jarduerak edo programak garatzen dituztenei. Hala xedatzen du Oinarri Orokorren 3.3 atalak.

BAZTER UTZITAKOAK:
Ikastetxeak; kirol arlokoak ez diren elkarte zein jarduerak; eta kirol jarduerak (besteak beste) antolatzeko diru-laguntza jasotzen duten elkarteak. Azken hauei dagokienez, beraz, ezin izango dute diru-laguntzarik jaso baldin eta jarduerak dagoeneko aurreikusita badaude diru-laguntza izendunean.

Bigarrena. Diru-laguntzaren xedea.

Kirol elkarte eta kluben jarduera zehatzak sustatzea eta, horren bidez, herritarrentzako kirola bultzatzea. Era berean, kirol erakunde eta elkarteak sortzea, eta arlo horretako boluntariotza sendotzea.

Hirugarrena. Oinarri arautzaileak.

Kultura-politika eta Euskara arloko diru-laguntzak emateko Oinarriak eta Oinarri arautzaileen Eranskinak onartu ditu 2021eko otsailaren 5eko 2021/000393 Dekretuak; eta 2021eko otsailaren 16ko 31 zenbakidun BAOn eta 2021eko martxoaren 8ko 45 zenbakidun BAOn argitaratu dira hurrenez hurren.	

Laugarrena. Diru-laguntzaren zenbatekoa.

Diru-laguntza lerro honetan 110.000 € banatuko dira, gehienez ere.

Bosgarrena. Eskabideak aurkezteko epea.

Hilabeteko epea egongo da eskabideak aurkezteko, deialdi hau Bizkaiko Aldizkari Ofizialean argitaratzen den biharamunetik zenbatzen hasita.

Seigarrena. Beste datu batzuk.

Zuriketa egiteko epemuga 2022ko urtarrilaren 31 izango da.

Basauri, 2021eko martxoaren 17a.
Asier Iragorri Basaguren. Alkatea.

